2004. március Az V. (Délmagyarországi) cserkészkerület körlevele III. évf. II. szám

Jégbontó: Böjtelő hava – Kikelet: Böjtmás hava…
Mintha csak tegnap történt volna, amikor átlapoztuk naptárunkat a 2004. évre, s lám, máris sorjáznak a hónapok egymás után - a természet örök rendje szerint. Ízlelgetem a hónapok régi magyar neveit, s megállapítom: mennyivel szebbek és kifejezőbbek azoknál, amelyek az ókor, a régi római világ isteneiről és császárairól származtatva maradtak ránk, s hivatalosak mind a mai napig. S mennyivel közelebb állnak szívünkhöz a nap lépegetéseihez kapcsolódó égövi jegyekhez képest is. Érdemes végiggondolni a sort egészen decemberig, s egyre inkább érzi az ember, hogy a Teremtő, Megtartó és Gondviselő Isten felé irányítják tekintetünket és figyelmünket.
Ezekben a napokban érkeztünk a nagyhetet megelőző a böjt időszakába, amikor a Megváltó Jézus Krisztusnak a golgotai keresztfán viselt szenvedésére és halálára emlékezve őszintén meg kell vizsgálni magunkat: vajon a Szeretet nagy parancsolata szerint élünk-e! Vajon mi, akik bűnbocsánatra vágyunk, tudunk-e megbocsátani másoknak, az ellenségeinknek? Látjuk-e szálkát a felebarát szemében a mi szemünkben lévő gerendától? Tudunk-e parancsolni nyelvünknek, hogy szavaink ne gyújtsanak tüzet? Tudunk-e saját érdekeink félretétele árán is önzetlenül szolgálni másokat?
Böjtelő havi – böjtmás havi elcsendesedésünk révén bárcsak Keresztelő János szavaival mondhatnánk: „Neki (Jézusnak) növekednie kell, nekem, pedig alászállnom…” Így formálódhat ki gyorsan múló életünkben – már itt a földön – a romolhatatlan és örökkévaló élet bizonyossága.
Adja Isten, hogy mindnyájunk életében, cserkészkapcsolatainkban is így legyen!
Veress Laci bá
Az V. kerület elnöke

Számunk tartalmából
A kerületi titkár közleményei 2
Beszámoló a vezetőtiszti gyűlésről 2
Versmondó verseny eredmények 3
Vízi-regös hétvége 3
Kerékpáros hírek 3
Nyomozójáték 4
Vízicserkész aranyköpések 5
Kerületünk új segédtisztjei 5
Őrsvezető kiképző-képző 5
A kerületi honlapról 6
X. Cserkészbál 6
Módszertani ötlet 6
15. század pályázat 7
Népi időjóslás 7
Alapképzés 7
Kék-túra a Dél-Alföldön 8
Eurojam 2005 8

#

2004 március

Az elnökség köszönetét fejezi ki mindazoknak, akik a kerület Cserkész-Expo-n való bemutatkozásához munkájukkal hozzájárultak.
A januári elnökségi ülésről:
- A körzetek működéséről: A bajai körzet a legszervezettebben működő, a szentesi körzetben is megelevenedik az élet.
-A kerület féléves programját áttekintve az elnökség a következő HATÁROZATot hozta: Amikor rögzített időponttal lévő kerületi program van, ugyanazon időben más kerületi program szervezéséhez nem járul hozzá az elnökség!!!
- A Sodrásban II. féléves megjelenésének időpontját javasoltuk a Szerkesztőségnek, hogy a féléves programok időben a csapatokhoz jussanak (megtakarítva a dupla postaköltséget).
Az éves jelentés leadási határideje LEJÁRT!!!
A következő csapatoktól érkezett meg lapzártáig az éves jelentés: 157; 175; 236; 291; 522; 524; 527; 542; 547; 550; 553; 560; 567; 581; 584; 595; 1504; 1507, 1508; 1511.
Kérem a csapatparancsnokokat, AKIK MÉG NEM KÜLDTÉK EL, hogy PÓTOLJÁK SÜRGŐSEN az elmaradást!
Az éves tagdíj befizetésének határideje: 2004. márc. 31. (1200Ft/ fő; jelöltre nem kell fizetni).
Az érvényesítő bélyegeket a tagdíj befizetése után küldöm.
Cserkészigazolványok (200Ft/db) igényelhetők.
Kureczné Éva (V. ker. titkár)

Nyomozójáték
Pestis és gyilkosság
1455 tavasza… Nándorfehérvár… A török már a vár alatt gyülekezik, Hunyadi János még messze északon jár a felmentő sereggel. Kapisztrán Giovanni, a lángszavú itáliai barát prédikál, lelkesíti az embereket, csatlakozzanak Hunyadi keresztes hadához, de ki tudja, lesz-e valaha is elegendő ember, ilyen tengernyi török sereg ellen!
Idebenn a városban egyre nagyobb a nyugtalanság, a közhangulat már-már hisztérikus. Katonák csak hébe-hóba lézengenek, védtelen lányok és asszonyok annál többen nyüzsögnek az utcákon. A környező falvakból mindenki behúzódott a biztosnak remélt falak közé, de a tisztességes jobbágyok mellett sötét személyiségek is föl-fölbukkannak. Akadozik az ellátás, hiszen a Dunán a török blokád miatt nem lehet hajózni. És a pusztulás szélén álló városban tombol a pestis.
Aki még nem menekült el, imádkozik, két francia apáca próbál a testek és lelkek nyomorúságán segíteni, a péklány változatlanul süti a kenyeret, a halászok igyekeznek a Dunából minél több halat kifogni, a kisbírólány rendszeresen kidobolja a főkapitány rendelkezéseit, az öreg szatócsasszony unokájával pedig továbbra is nyitva tart, ellátva áruval és pletykákkal a város polgárait. A légkör azonban pattanásig feszült: a város legfőbb reménye a pestis ellen, Lux Kálmán, a köztiszteletben álló patikus – halott.
Ki tette?! Kinek állhatott érdekében? Talán valamelyik városi iparos? Vagy a saját háza előtt békésen gitározgató cigánylány? Vagy az egyik hajós, halász? Vagy az elhunyt mór szolgája? Esetleg valaki a háttérből mozgatja a szálakat? Kicsoda? És legfőképpen: miért? Ármány, rontás, félelem, pénz, érdek, árulás, féltékenység, szerelem?
Dél-alföldi polgárok, igazság bajnokai!
Aki tehetséget, kitartást érez magában a rejtély felgöngyölítéséhez, szeretné visszaadni a nándorfehérvári lakosok biztonságát, és nem utolsó sorban el akarja nyerni a főkapitány által kitűzött busás jutalmat, azt várjuk március havának 13. napján, szombaton 13-14 óra között a ferences klastrom melletti káptalani iskolába.

2004 március

#

Vízicserkész aranyköpések
Hogyan kormányzol balra, ha jobbról evezel?
„az elsők betartanak, a hátsó pedig visszafelé evez”
A kérdésben nem szerepelt, hogy előre kell közben haladni, tehát a válasz jó! Igaz, hogy a kenu csaknem azonnal megáll és hátrafelé indul el balra, de hát ez is egy módszer!
A ladik legfontosabb jellemzői?
„őrsrégi vízi jármű”
Az őrsrégi időkben (az mikor is volt?) már ezt használták az ősi őrsök!
Hol haladunk völgymenetben („lefelé”)?
„A víz folyásával megegyezően, de arra kell figyelni, nehogy nagyon begyorsuljon a hajó.”
Ezért indulás előtt a fékpróba kötelező!
„A víziút csónakázásra alkalmas út. A hajóút a víziút vízszintemelkedése után válik alkalmassá hajózásra.”
Írok a vízügyi minisztériumnak, hogy cseréljék le a korábbi meghatározást, mert ez sokkal jobb!
„Meanderezés: a folyó a kanyarokat gyorsan veszi be és átvágja.”
Mekkora átvágás!
A következőhöz a helyes választ is leírom, hogy ne csak vízicserkészek értsék:
Limány: part menti, a vízbe benyúló akadály mögé a víz visszakanyarodik és a part mellett visszafelé folyik.
Ehhez képest:
„Limány: a sarkantyú mögött a víz alatt elhelyezett gát, mely a folyót szabályozza.”
„Limány: a sarkantyú után szokott lenni, a part menti akadályoktól védi meg a hajót, úgy, hogy a folyás irányát a visszájára fordítja.”
Egy sima, egy fordított!
„A víziút az az út, ahol a víz halad.”
Ha nem mondja, hülyén halok meg!
Kommentár nélkül:
„A sziget olyan hely, ami árvíz idején sem süllyed el.”
„Ennek elmulasztásával napfényszúrás veszélye áll fenn.”
Nagy Gábor
kerületi vízi vezetőtiszt

Megadtam magam, végül is most ők a vezetők. Utána következett egy Quíz show, ahol a kérdéseket ők állították össze, … -egy könyvből természetesen. Felmérték a tudásunkat. Végül pedig szavalóversenyt rendeztek. Mindenki kiválaszthatta a versét, az adott könyvből amit felszavalt. Sajnos Virág rosszul járt, mert a verse nagyon hosszú volt. Igen, mert nem nézte meg hol van a vége, csak elkezdte olvasni és ezt a zsűri nem díjazta. Összefoglaló: Végre kitombolhattam magam, mint cserkész. Mint annak idején, amikor még nem voltam vezető, megint csintalankodhattam. Jót tett, higgyétek el, mindenkinek kell egy kis lazítás. Egy kicsit már feltűnő is volt, mert az egyik szülő megjegyezte, hogy nagyon eleven cserkész lennék. Tanultam is a dologból:
soha többet nem játszunk népi játékokat, mert nem szeretik, hanem valami mást és nem mindig ugyanazt.
Több feladatot is rájuk bízhatok, mert ha teljes kezet kapnak akkor elboldogulnak vele, nem is kellett semmit a fülükbe rágni.
Nagyon tetszett, amint Panni dinamikusan kezébe vette az ügyeket és a többiek pedig hallgattak rá.
Ők megtanulták milyen a vezetői élet, illetve belekukkanthattak.
Saját bevallásuk szerint-mindenki jól érezte magát.
Ajánlom mindenkinek. Lisovszki Orsi,
87. sz. Tomori Pál cscs. Németország
Ismét három lelkes olvasótól kaptunk megfejtéseket a januári szám kérdéseire. Úgy gondolom, megérdemlik, hogy név szerint is megemlítsük őket:
Bánki Judit, Zsilinszki Mihály és a harmadik megfejtés a „Filippo Scolari” jeligével érkezett.
Köszönjük a kimerítő válaszokat és bíztatunk mindenkit, hogy szánjatok egy kis időt a kérdésekre és ezzel a kor megismerésére.
Új kérdéseink:
1. Hogyan és mikor lopta el Kottanner Jánosné a királyi koronát?
2. Luxemburgi Zsigmondnak a magyar királyság mellett milyen címei voltak még?
3. Mi történt 1444. november 10-én?
Válasz az előző számban feltett kérdésekre:
Fia Corvin János, de ő nem törvényes utód.
A trónon II. Ulászló követte.

Imádság a cserkésztörvények megtartásáért 10.
A cserkész testben és lélekben tiszta
Törvény írta elő, hogy az istentisztelethez tiszta aranyat, tiszta tömjént, tiszta olajat, és mindenből tisztát kell használni. Mert annyira tisztelünk és szeretünk téged, Istenünk, hogy mindenből tökéleteset akarunk neked adni. Szent Pál apostol kérdezi: “Nem tudjátok, hogy testetek a bennetek lakó Szentlélek temploma, akit Istentől kaptatok? Nem tudjátok, hogy nem vagytok a magatokéi?” (1Kor. 6,19) “Ünnepeljünk tehát… a tisztaság és igazság kovásztalan kenyerével!” (1Kor 5,8)

A kerületi titkár közleményei

Vezetőtiszti beszámoló

Program:
Szombat
13.00-tól érkezés
14.00 városismereti vetélkedő Szegeden
17.00 A nándorfehérvári gyil- kos kézre kerítése
20.00 Vacsora
20.30 Teaház élő zenével
Vasárnap
9.00 Szentmise
utána csomagolás, indulás haza

Helyszín:
Karolina Iskola, 6725 Szeged, Szentháromság u. 70-76.
Részvételi díj: 200 Ft/fő, étkezés: hozott elemózsiából
Szállás: Az iskolában (hálózsák + polifoam szükséges), szállásdíj: +200 Ft/fő
Jelentkezés:
Kardos Zsuzsa: kardoszs@freemail.hu
(tel. 20/430-2998) vagy Kureczné Éva: kureczeva@mail.tiszanet.hu, vagy levélben az iskola címén.

Lezajlottak a cserkész versmondó verseny kerületi- és országos fordulói. Az indulók a magyarság témakörben szavaltak egy kötelező, és egy szabadon választott verset. A kerületi forduló a szentesi 595. sz. Bethlen Gábor cserkészcsapat szervezésében került megrendezésre 2004. január 17-én.
A következő eredmények születtek:
I. korcsoport:
ifj. Dávid János (550. Szeged)
Kis Anna (581. Mindszent)
Bíró Alexandra (175. Békés)
II. korcsoport:
Román Boglárka (550. Szeged)
Kis Martin (581. Mindszent)
Minda Erzsébet (581. Mindszent)
2004. február 21-én Budapesten a Cserkészházban került sor az országos döntőre, melyen kerületünket a két kategória győztese, Román Boglárka, és ifj. Dávid János képviselte. Nem vallottunk szégyent, hiszen
Dávid János az I. korcsoportban 2. helyezést,
Román Boglárka a II. korcsoportban 1. helyezést ért el. Gratulálunk!
Németh Judit regös vt.

Versmondó verseny
eredmények

Vízi-regös hétvége
2004. augusztus 27-29.

Köszönet illeti az 1504. Szent-Györgyi Albert
cserkészcsapat lelkes vízicserkészeit, akik nélkül ez az összeállítás nem jöhetett volna létre!

A Magyar Cserkészszövetség
V. (Délmagyarországi) Kerületének hivatalos lapja.
Megjelenik kéthavonta.
Felelős szerkesztő: Laurinyecz Mihály.
Szerkesztők: Böröndi Ágnes, Németh Judit.
Illusztrálta: Laurinyecz Mihály.
A szerkesztőség postacíme:
6723 Szeged, Tátra tér 5.
E-mail: sodrasban@freemail.hu
Az eddigi számok megtalálhatók a kerület honlapján: www.cserkesz.hu/otker,

Kerületünk új segédtisztjei
2004 február 14-én kerületünkből négy fiatal vezető fejezte be eredményesen az I. kerület által szervezett segédtiszti képzést:
Böröndi Ágnes (567. Baja)
Kosár Gábor (547. Sükösd)
Kószó Kristóf (550. Szeged)
Ruskó Norbert (550. Szeged)
Gratulálunk és további jó munkát kívánunk Nekik!

Információk az EuroJam 2005-ről
2005 nyarán (július 29 - augusztus 10.) Angliában európai dzsembori kerül megrendezésre. Az angol szervezők 20.000 cserkész részvételére számítanak az Európai Cserkészrégióból. A magyar kontingensben való részvétel nyitott minden magyar állampolgár számára.
A kontingenstagokkal szembeni követelmények:
- 1987. augusztus 1. és 1991. augusztus 1. közötti születési dátum
- folyamatos cserkészmunka az utóbbi legalább egy cserkészévben
- Hétköznapi kommunikációt lehetővé tevő beszédkészség a következő nyelvek legalább egyikén: angol, német, francia, spanyol, olasz
- aktív részvétel a kialakítandó őrs/raj felkészülésében, adománygyűjtésben
Előnyt jelenthet a kiválasztásnál: további nyelvek, regös ismeretek, informatika
A jelentkezés határideje: 2004. március 12.
A dzsembori költségének egyénileg (azaz a szülők és a csapat közreműködésével) fedezendő költségvonzata 50.000,-Ft, amit legkésőbb 2004. szeptember 20-ig kell - akár több részletben - befizetni. A fennmaradó összeget adománygyűjtés útján fedezzük.
További információk:
www.cserkesz.hu/eurojam2005/, illetve a kontingensvezetőnél:
Hegyi László, kontingensvezető 100.sz. B-P. Cscs.
Tel: 70/3895819, Fax: 70/9014403
helasz@vodafone.hu

Őrsvezető Kiképző-képző
Algyő, 2004. január 30. – február 1.
Kerületünkben 1999 óta folyik rendszeres őrsvezetőképzés. Ezek menetéről, pozitív és negatív élményeiről időről időre olvashattok a Sodrásban hasábjain, hallhattok beszámolókat egymástól, már végzett őrsvezetőktől.
Természetesen nemcsak az őrsvezetőjelölteknek van szükségük képzésekre, hanem az őket képző törzsnek is. Sokunkban felmerült az igény, hogy ne csak közvetlenül a tábor előtt jöjjünk össze közös gondolkodásra, együtt tervezésre, hanem már évközben is készüljünk erre a néha nem is olyan egyszerű, de szép feladatra.
Ennek megvalósítására 2004. január 30. és február 1. között került sor az algyői plébánián. Segítségünkre voltak az első cserkészkerület őv- és st kiképzői (Pappné Fogd Klára – Puma, Solymosi Balázs – Balu).
Talán mindannyian elmondhatjuk, hogy nem volt hiábavaló a hétvége. Rengeteg módszertani kérdést vettünk sorra, megismertük egymás kerületében az ővk menetét. Sok-sok új ötlettel lettünk gazdagabbak, és újabb elhatározások születtek meg bennünk. Leginkább azt mondhatnám, ismét lelkesebbek lettünk, sokunknak újból beindult a fantáziája… Bízunk benne, hogy sikerül ezeket az új ötleteket, ismereteket összehangolnunk, és a kerületi őrsvezetőképzés javára fordítani, hogy az a jelöltek és mindannyiunk épülésére váljon.
Bánki Judit (Jumbó)

Vezetőtiszti gyűlésről
1.) A 2004. szeptember 17-19-re hirdetett XI/11 cserkészfesztivál időpontja megváltozott: 2005. május 20-22-re. 2004. szeptember 18-án a Bocskai emléktúrát szervezi meg az MCSSZ. Ez azt jelenti, hogy a kerületek a területükön áthaladó kéktúra útvonalát ezen a napon végigjárják. A tervek szerint az útszakasz közepétől két irányba indulnának el a cserkészek, és késő délután találkoznának a szomszéd kerület cserkészeivel, ahol akár valami közös programot is csinálhatnak.
Ehhez kerestetik egy túrázós őrsvezető vagy st., aki a szövetség szervezőjével tartja a kapcsolatot!!! A hogyan még tervezési stádiumban van. Pl: mert vannak olyan területek ahol nagyon kevés cserkész van és hosszú az útszakasz (a hegyekben), oda alföldi cserkészek is elutazhatnának. Akiket érdekel, vagy előre szívesen végigjárnák a várható utat, lehet kapni kék-túra atlaszt, melyben a menetidőt is feltüntetik.
2.) Az Eurojam-re minden csapatból kérik, hogy jelentkezzenek 14-18 év közötti cserkészek. Költsége 50.000 Ft/fő, amit október-novemberre kell befizetni. (Ha valaki semmiképpen nem tudja ezt az 50.000-t előteremteni, írjon személyes levelet az Eurojam vezetőjének, Hegyi Lászlónak a szövetség címére. Ő ugyan is azt mondja, hogy pénz miatt senki ne maradjon ki ha a tudása megvan, ha egyébként alkalmas.) A VL-ben leírtak továbbra is érvényesek a jelentkezéssel kapcsolatban. Válogatók színhelye a dunántúli és dunamelléki cserkészeknek Székesfehérvár, a tiszáninnen- és tiszántúliaknak: Szolnok környéke. Időpontja a húsvét utáni hétvége.
3.) Még mindig van szükség kerékpárra Kárpátaljaiak részére. A Máltaisokat lakóhelyükön keressék a segíteni szándékozó csapatok vagy egyének.
Gilicze Andrásné vezetőtiszt

Az országos vezetőtisztek döntése alapján 2005. májusára halasztódott a 11 évszázad—11 kerület fesztivál. Így a tervezett 15. századi műsorral sem készülünk kerületi szinten, ennek ellenére megtartjuk az augusztusi kerületi hétvégét.
Augusztus 27-29-e között kerül megrendezésre, vízi és regös programokkal, melyekre szeretettel várunk minden cserkészkorosztályt! Később jelentkezünk majd részletesebb információkkal, most csak egy kis kedvcsináló:
A regös és a vízi programok párhuzamosan zajlanak majd, külön, de közeli helyszínen, így minden jelentkezőnek el kell dönteni, melyiken kíván elsősorban részt venni. Lesznek azonban közös programok is (tábortűz, táncház, vacsora), valamint lehetőség lesz egy délelőtt erejéig a „helycserére”. A program péntek estétől vasárnap délutánig tart.

Az újsággal mellékelt előjelentkezési lapot kérjük, minden parancsnok juttassa vissza a „Sodrásban” postacímére (6723 Szeged, Tátra tér 5.), legkésőbb március 31-ig, akkor is, ha a csapatából senki nem tud a programon részt venni!
A programból:
Regös:
minden, ami 15. század
Táncház
Kézműveskedések
Népi játékok
Méta
Vízi:
Vízitúra keretében:
Játékok pl: csocsó
Gyorsasági verseny
Ügyességi próbák
Vízi akadályverseny
Ádám Zoltán, Németh Judit

Üzenetek a kerületi honlap
szerkesztőjétől
Letörlöm a port a múlt havi számban közzétett kérésemről, abban a (remélem nem csalfa, vak) reményben, hogy a kerület 31 csapatából az eddigi 0-nál többen reagálnak majd.
Mivel a kerület csapatainak elenyésző része rendelkezik saját internetes oldallal, fontosnak tartanám, hogy a kerület honlapján a csapatokról elérhető legyen egy rövid (körülbelül egy oldal terjedelmű) bemutatkozó írás, amely részben a csapat múltját, részben pedig jelenét mutatná be. Ezeket a csapat-bemutatkozásokat a lent feltüntetett címeim valamelyikére kérem elküldeni.
Nagy Gábor
(20/578-4501, inagyg@tvnetwork.hu)
Nekem csak a második, így csak ezt a két alkalmat tudom összehasonlítani. Az ideiről: még több cserkész (ha jól tudom, 900 körül), még több terem csupa érdekes programmal… Mindenki megtalálhatta a saját ízlésének megfelelőt, több teremben szólt a zene, lehetett néptáncolni, volt szalonzene, és ha jól tudom, disco is, de nekem oda már nem sikerült eljutnom. Különböző teaházak kínálták még különfélébb teáikat, az érdeklődők ellátogathattak a jósdába, sőt a masszázsszalonba is, vagy megtekinthették a több órányi filmanyagot, sőt, a cserkészboltban is vásárolhattak. Én leginkább a díszteremben és környékén töltöttem az estét. A nyitótáncról (a keretmese jegyében: hastánc) sikeresen lemaradtunk, de nem teljesen, hiszen éjfélkor megismételték. Az egész bál hangulata nagyon jó volt, rengeteg ismerőssel találkozhattunk, csupán egyetlen negatív dolog volt: kevés a táncos-lábú fiú! Na de sebaj, azért melegen ajánlom mindenkinek, lánynak és fiúnak, kicsinek és nagynak a XI. Cserkészbálat!
Oszvald Bea, 567. Mészáros Lázár Cscs. Baja

Március 20-án kerékpártúra Magyarország legmélyebb pontjára. Gyülekező az újszegedi liget fősétányán a templom mellett 8 órakor, visszaérkezés ugyanoda várhatóan 13 órakor. Célszerű hozni némi enni- és innivalót, az időjárástól függően melegen fölöltözni és nem otthon felejteni az esőkabátot (ezt utóbbit már időjárástól függetlenül!).
Örömteli hír, hogy most már biztos lesz a tavasszal kerékpáros különpróba, ugyanis egy jelentkező már van. Várhatóan március második felében (vagy kicsit később) kezdődik a különpróba. A többi részlet bizonytalan, azaz a képzés pontos menete még csak kialakulóban van, és természetesen azt sem lehet tudni, hogy mennyire lesz családias hangulatú a dolog, vagyis jönnek-e többen is. Remélem, hogy igen. A különpróba anyagáról némi képet ad a kerület honlapján (www.cserkesz.hu/otker) a Szakágak oldal kerékpáros részében található vázlatos próbaanyag.
Nagy Gábor
(20/578-4501,
inagyg@tvnetwork.hu)

Módszertani ötlet
PAN TTOTíDROF
-Avagy milyen érzés más bőrébe bújni.
Kíváncsian vártam mit fognak hozzá szólni a cserkészeim ha előállok az ötlettel, hogy szervezzenek nekünk vezetőknek egy napot. Amikor elmondtam 8-an tíz kérdéssel próbálták analizálni a dolgot, hogy most akkor mit kell tenniük? Elmondtam, hogy szervezzenek meg egy napot, amikor ők a vezetők és mi vezetők pedig cserkészek vagyunk.
,,-De hogyan?''
,,-És mit csináljunk?''
,,-Mit szervezzünk?'' -jöttek a további kérdések.
Megadtam az irányt nekik és aztán azt mondtam:
,,-Legyetek önállóak, találjátok ki, szervezzétek meg.''
Nyitott szájjal és hallgatva bámultak rám. Én meg vissza, csak csukott szájjal. Aztán hirtelen Panni kezébe vette az irányítást: Kiosztotta ki mit fog csinálni és ki mit fog hozzá elhozni. Közben angolosan távoztam, hogy most már békén hagyjam őket ( és ők is engem), hiszen ez az ő feladatuk.
Másnap izgatottan néztem a foglalkozás elébe. Sorakoztattak bennünket és megkaptuk az első feladatot: rajzoljuk le azt az állatot, amelyiknek a nevét kihúzzuk. Eddig rendben is volt a dolog, de ott kezdődött a bibi, hogy azzal a kézzel kellett rajzolni, amelyiket nem olyan gyakran használunk- az én esetemben a bal kéz volt az. Nagyon csodálkoztam, amikor kész lettem, mert rá lehetett ismerni az állatra-hód. A következőkben szintén ezt az állatot kellett lerajzolnom csak a ceruzát a számba kellett vennem, most már tudom, hogy ezt a fajtáját a rajzolásnak nem nekem találták ki, nem lehetett ráismerni az állatra, a kép alá kellett írnom a nevét-hód. Aztán mehettünk waffelt sütni-ez volt a nap édes része. Miközben a ,,vezetők'' sütöttek, nekünk énekelni kellett, ....az igazat megvallva nem vagyok egy énekes típus, erre a többiek is rájöhettek, mert a dal felénél megköszönték és azt mondták jöhet a következő énekes pacsirta. Aztán két dalt kellett Steffivel együtt elpantomímezni, ez sikerrel járt-végre valami amihez én is értek. A ,,Hull a szilva a fáról...'' című énekre pedig táncolnunk kellett, ezt még gyakorolni kell, meg a dal harmadik versszakát is, mert ott már mind az öten laláztunk. A ,,vezetők'' rögtön fel is figyeltek a lalázásunkra. Következett a játék idő, népi játékokat játszottunk. Amikor már hatodszorra játszottuk a Koszorú, koszorú... című népi játékot akkor megálltam és azt tanácsoltam, hogy most már játszunk valami mást, mert már szédülök. Franzi szigorú tekintettel annyit mondott: ,,-Ezt játsszátok, nekünk is mindig ezt kell, állandóan népi játékozunk.'' Utána következett egy Quíz show, ahol a kérdéseket ök állították össze,...-egy könyvböl természetesen.Felmérték a tudásunkat. Végül pedig szavalóversenyt rendeztek.Mindenki kiválaszthatta a versét, az adott könyvböl amit felszavalt.Sajnos Virág rosszul járt, mert a verse nagyon hosszú volt.Igen, mert nem nézte meg hol van a vége, csak elkezdte olvasni és ezt a zsüri nem díjazta. Összfoglaló: Végre kitombolhattam magam, mint cserkész.Mint annak idején, amikor még nem voltam vezetö, megint csintalankodhattam.Jót tett, higyjétek el, mindenkinek kell egy kis lazítás.Egy kicsit már feltünö is volt, mert az egyik szülö megjegyezte, hogy nagyon eleven cserkész lennék. Tanultam is a dologból-> soha többet nem játszunk népi játékokat,mert nem szeretik, hanem valami mást és nem mindig ugyanazt.Több feladatot is rájuk bízhatok, mert ha teljes kezet kapnak akkor elboldogulnak vele, nem is kellett semmit a fülükbe rágni. Nagyon tetszett, amint Panni dinamikusan kezébe vette az ügyeket és a többiek pedig hallgattak rá. Ök megtanulták milyen a vezetöi élet, illetve belekukkanthattak. Saját bevallásuk szerint-mindenki jól érezte magát. Ajánlom mindenkinek. Lisovszki Orsi, 87. sz. Tomori Pál cscs.

Kerékpáros hírek

2. 1458 január 12-én Szegeden a Szilágyi-testvérek és Garai László nádor megegyeztek Hunyadi Mátyás királlyá választásában.
3. Dél felől támadt a török, Szerbiát már teljesen elfoglalta. Galambóc és Szendrő várat ostromolta.

Március
„Sándor, József, Benedek, zsákba hoznak meleget”
A tavasz első hónapjáról azt mondják: „Ha böjtmás hava száraz, Szent György hava nedves”, azaz esős áprilist jelez a csapadék nélküli március. S rámutat az egész esztendőre, a néphit szerint amennyi köd van márciusban, annyi lesz a zápor is. Franciska napja (márc. 9.) viszont magára a hónapra jelez: amilyen az idő ekkor, olyan lesz az egész március. A 10-e még ennél is erősebb jósló: annak időjárásához hasonlít a következő negyven napé. Vetekszik a meleghozó Józseffel (márc. 19.), mivel az is negyvenes időjósló. A „Sándor, József, Benedek, zsákba hoznak meleget” igazát bizonygatók közül Benedek (márc. 21.) ugyancsak hosszabb távra jelez. A népi megfigyelés szerint, ha ezen a napon dörög az ég, negyven napig szárazság következik. Gyümölcsoltó Boldogasszony napja (márc. 25.) is felsorakozik a negyvenesek közé: ha ilyenkor megszólalnak a békák, a csízió szerint még negyven napig hidegre lehet számítani.
Április
„A Szent György havi eső kergeti a fagyot”
Az időjárásban legszeszélyesebb hónapot, az áprilist a jó gazda különösen figyeli, s akkor örül, ha az csapadékos, mert azzal bő termést jelez. A Szent György havi eső ugyanis „kergeti a fagyot”, viszont esős májust jósol. Az esztendő századik napja, a Gyuláé (ápr. 12.) ugyancsak rámutató: amilyen az időjárás ekkor, annak ellenkezője várható a következő negyvenen. Márk napján (ápr. 25.) a fülemüle énekére javallott figyelmezni, ha megszólal, szép tavaszt ígér. Április utolsó napja, ha jó időt hoz, vele hozza a jó termést is, ha meg rossz az idő, viszi a hasznot.

2004. március 6-án elindul az idei kerületi alapképzés a cserkészet iránt érdeklődő felnőttek számára Szegeden, a Tarjánvárosi Plébánia Közösségi Házában. A képzésre három szombaton kerül sor: március 6, 27., és május 22.

Udvarhelyi hímzés

„Minden ország jövője a felnövekvő nemzedék jellemességétől függ. Az iskola vajmi keveset tesz a jellemképzés érdekében. A cserkészet alkalmas a fiatalok önnevelésérre és az értékes állampolgár nevelésére egyaránt.” (Bi-Pi)
(Bi-Pi)

Mint az a vezetőtiszti beszámolóban olvasható, az MCSSZ 2004. szeptember 18-án Bocskai-emléktúrát szervez, melynek keretében a kerületek a területükön áthaladó kék-túra útvonalát ezen a napon végigjárják.
Az V. kerületben is központilag megszervezésre kerül ez a program, addig is kedvcsinálónak, illetve azok számára, akik egyénileg is szeretnék teljesíteni a távot, közöljük a három megyén áthaladó útvonalat:
Bács-Kiskun Megye:
Baja—Ósükösd—(Rém)—Szentgyörgyi Erdészeti Központ—Érsekhalma—Hajósi-pincék—(Hajós)—Császártöltés—Kéles-halom—Kunfehértó—Balotaszállás—Öttömösi elágazás—Öttömös—Petróczy Iskola
Csongrád Megye:
Ruzsa—Zákányszék—Bordány—Zsombó—Szatymaz—Sándorfalva—Ópusztaszer—Mindszent, rév Mindszent vá.—Koszorúhalom—Ludas-halom—Ördöngös-major—Tompahát—Ótompahát—Nagymágocs—Árpádhalom
Békés Megye:
Gádoros vá.—Eperjes—Bikazug—Anna-liget—Szarvas—Arborétum—Mezőtúri komp—Árvízkapu—Peresi bemutatóház—Zsilinszky major—Mezőtúr Ballai-híd (Túrkeve)—Egyház-halom—Mirhó emlékmű—Ecsegfalva—Réhely Túzokrezervátum)—Simasziget—Körösladány—Fok-köz—Mágor—Vésztő—Okány—Tölgyfástanya Zsadány—Vátyon—Geszt—Biharugra—Körösnagyharsány—Tisza István híd (Körösszakál)

„… csak az a nevelés eredményes és tartós, amivel a fiatal saját maga is azonosul. Az oktató vagy parancsnok szerepe abban áll, hogy a lényeges dolgokban a fiatalok mellé álljon, buzdítsa őket erőfeszítéseikben és adjon ezeknek helyes irányt. „
Bi-Pi

Az Országos Kék-túra a Dél-Alföldön

A Békés-megyei szakasz

X. Cserkészbál

Népi időjóslás

15. század pályázat